Su pane ‘e lande

Antigamente su pane ozastrinu1
fut de lande elighina istajonada,
sica a fumu, turrada e isbuciada
a farina impastada cun elvinu2,

suèta a manu cun ozu polchinu
e po cogher a pizos ilfurrada.
Faghian druches de pasta sabada
cun saba e melulidone genuinu.

Sa lande a fita capada cun mele
fut po sas festas su druche lichitu.
Ma de sa zente pobera su vitu

fut cun trocu3 jamadu panispele.
Nde lassat tracia unu diciu fidele:
«Lande paret castanza a s'apetitu».

Su tres de Austu 1977

1Pane ozastrinu: la estrema povertà, soprattutto ad Urzulei e dintorni, costringeva le donne a confezionare pane di ghiande cui veniva aggiunta argilla per mitigarne il sapore aspro.
2Elvinu: argilla.
3Trocu: sinonimo di argilla